རྩ་བས་ཡར་རྒྱས་གཏོང་དགོས་པ་ཞིག་ཡོད་ན་ཐབས་ཤེས་བྱེད་ཆོག་ནའང་།མང་ཆེ་བས་རྡུང་རྒྱུ་རྔ་བརྡུང་ཡང་།དམིགས་རྒྱུ་འདྲེ་དམིགས་ཞེས་པ་བཞིན།ཁ་ནས་མང་གཙོ་དང་སྤྱི་ཚོགས་ཀྱི་མདུན་ལམ་གླེང་ཁུལ་ཡང་།དོན་དུ་དམིགས་འདུན་བྱེ་བྲག་པ་རེའི་ཆེད་དུ་ལོ་ནས་ལོ་བསྟུད་ཐབས་ཤེས་ལུ་གུ་རྒྱུད་དུ་སྤེལ་བསྡད་པ་དེ་དག་གི་བརྒྱུད་རིམ་དང་ལོ་རྒྱུས་མི་ཚང་མའི་སེམས་ལ་མི་ཤེས་མཁན་གཏན་ནས་མེད་པར་གྱུར་ཟིན།ལྷག་པར་དུ་ད་ལྟ་དྲ་རྒྱའི་སྤྱི་ཚོགས་སུ་སླེབས་ཟིན་པས་འཛམ་གླིང་ཤར་ནུབ་ལ་དབྱེ་བ་མེད་ལ།ས་ཐག་རིང་ཐུང་གི་ཁྱད་པར་མེད་པར་གནས་ཚུལ་ཚང་མ་སྐད་ཅིག་སྐད་ཅིག་གིས་ཤེས་རྟོགས་ཐུབ་པས།མི་རེ་ཟུང་གིས་རང་ཉིད་དང་རང་ཉིད་ཀྱི་འབྲེལ་ཡོད་དག་ཁོ་ན་སྤྱང་གྲུང་འཛོམས་པ་ཞིག་ཏུ་བརྩི་བཞིན་ཡང་།དོན་དུ་རང་ངོ་རང་གིས་མ་ཤེས་པའི་གནས་སྟངས་འབའ་ཞིག་ཏུ་གྱུར་ཡོད་པ་ལོ་རྒྱུས་ཀྱི་གནས་སྟངས་ལ་ཕྱི་མིག་ཅིག་བལྟས་ན་ཤེས་ཐུབ།